Ásító inas, Vihar a pusztán, Rőzsehordó nő – ismerős, ugye? De vajon mi az, ami a képek mögött van? Ki volt, és hogyan élt és alkotott Munkácsy Mihály? A Pagony és a Magyar Nemzeti Galéria közös sorozatának harmadik részében a festő régi barátja, Báró, a ló tart tárlatvezetést, hogy közelebbről megismerjétek Munkácsy életét és művészetét. Megtudhatjátok, hogy hogyan lett Munkácsy asztalosinasból igazi, párizsi festő, akit még az Egyesült Államok elnöke is fogadott. Ahogy azt is, hogy milyen hatalmas partikat adtak feleségével, Cecile-lel, ahol rendszeresen megfordultak a kor hírességei is, hogy megnézzék a mester legújabb festményeit. A sorozatban már megjelent: Fedezd fel Szinyei Merse Pál művészetét! Fedezd fel Csontváry Kosztka Tivadar művészetét!
Király Zsuzsanna, Molnár Brigitta, Sepsey Zsófia